./data/stoa0275/stoa026/stoa0275.stoa026.opp-lat1.xml
Porro si secundum substantias, nec anima novus homo quia posterior,nec caro ideo vetus quia prior  Quantulum enim temporisinter manum dei et adflatum? Ausim dicere, Etiam si multo prioranima quam caro, eo ipso, quod anima impleri se expectavitpriorem eam fecit  Omnis enim consummatio atque perfectio, etsiordine postumat, effectu tamen anticipat  Magis illud prius estsine quo priora non possunt  Si caro vetus homo, quando istud?A primordio? Atquin Adam novus totus, et ex novo vetus nemo Nam et exinde a benedictione geniturae caro atque anima simulfiunt sine calculo temporis, ut quae simul in utero etiam seminantur,quod docuimus in commentario animae  Contemperantfetu, coaetant natu  Duos istos homines sane ex substantiaduplici, non tamen et aetate, sic unum edunt, dum prior neuter Rectius est totos nos aut veteres aut novos esse; qua enim alterumpossimus esse nescimus  Sed apostolus veterem hominem manifestenotat  Expone enim, inquit, secundum pristinam conversationem veterem hominem, non secundum alicuius substantiaesenium  Neque enim carnem praecipit deponamus, sed quae et alibi carnalia ostendit, opera, non corpora accusans, de quibus ethic subicit, Deponentes mendacium loquimini veritatem unusquisque ad proximum suum, quoniam membra alterutrum sumus  Irasciminiautem, et nolite delinquere  Sol non occidat super iracundiamvestram  Neque dederitis diabolo locum  Qui furabatur,iam non furetur, immo potius laboret operando manibus, uti habeatimpartire indigenti  Omnis sermo turpis non procedat ex orevestro, sed qui sit optimus ad aedificationem fidei, ut gratiamaudientibus praestet  Et nolite contristare spiritum dei sanctum,in quo signati estis in redemptionis die  Omnis amaritudo et iraet clamor et blasphemia et indignatio auferatur a vobis cum omnimalitia  Estote autem in alterutrum benigni, misericordes, donantesinvicem, sicut et deus vobis donavit in Christo  Igitur quicarnem veterem hominem existimant, cur non mortem sibi properant,ut vetere homine deposito praeceptis apostoli occurrant? Nosenim, qui totam fidem in carne administrandam credidimus, immoet per carnem, cuius est et os ad proferendum optimum quemquesermonem et lingua ad non blasphemandum et cor ad non indignandumet manus ad operandum et largiendum, tam vetustatemhominis quam novitatem ad moralem, non ad substantialem, differentiampertinere defendimus  Atque ita pariter agnoscimus hominemqui secundum pristinam conversationem vetus fuerit eundemet corrumpi ita dictum secundum concupiscentiam seductionis, quemadmodumet veterem secundum pristinam conversationem, nonsecundum carnem, per interitum perpetuum  Ceterum carne tamsalvum quam eundem, utpote vitiosam disciplinam, non corpulentiam,exutum